Skogfoss

Skogfoss (skoltesamisk: Reäʹmalkuõšǩǩ, nordsamisk: Reamal, kvensk: Hakokoski) er ei bygd i Sør-Varanger kommune i Finnmark. Skogfoss ligger ved Pasvikelva, rundt 60 kilometer sør for Kirkenes. Stedet har navn etter fossefallet Skogfoss, som siden 1964 er utbygd til kraftproduksjon i Skogfoss kraftverk. Skogfoss har blant annet en butikk og en gourmetrestaurant som heter «Pasvik Taiga».

 Forsvarets tilstedeværelse 
Ved Skogfoss lå også en av grensestasjonene på den norsk-russiske grensen frem til 17. juni 2014, da forsvarsminister Ine Eriksen Søreide formelt åpnet Grensestasjon PasvikÅpning av ny grensestasjon på Svanvik, Regjeringen, 18.juni 2014. 

Pasvikkompaniet er ett av to grensekompanier, og de løser grensevaktoppdraget i den sørlige delen av grensen mot Russland, med utgangspunkt i en stor grensestasjon på Svanvik og ulike installasjoner i Pasvikdalen, inkludert Skogfoss. Grensejegerne i Pasvikkompaniet har begrenset politimyndighet. 

 Referanser 

Kategori:Forsvaret i Finnmark
Kategori:Bosetninger i Sør-Varanger
Kategori:Den norske riksgrensen